પંજાબ, ઉત્તરપ્રદેશ, ગોવા, મણિપુર અને ઉત્તરાખંડમાં ચૂંટણી શાંતિપૂર્ણ રીતે થાય તે માટે ગુજરાતની પણ ભૂમિકા રહેશે, કારણ કે ચૂંટણીપંચ દ્વારા ગુજરાતના ૧૫થી વધુ આઇએએસ અને આઇપીએસ અધિકારીઓની ટીમો આ રાજ્યોમાં ચૂંટણી કામગીરી માટે જઇ રહી છે. સાથે ગુજરાત પ્રદેશ ભાજપ અને કોંગ્રેસના અનેક નેતાઓ તેમજ કાર્યકરોને પણ આ પાંચેય રાજ્યોમાં પાર્ટી દ્વારા વિવિધ જવાબદારી સોંપવામાં આવી રહી હોવાનું જાણવા મળે છે.